<classify> FREETOWN, SIERRA LEONE BENKI ya AfricanExport-Import Afreximbank imekabidhiwa mamlaka ya kuwa mshauri wa ujumuishiwa kifedha na mpangaji mkuu wa mradi wa mgodi wa bauxite wenye thamani ya dolamilioni 130 nchini hapa. Imekabidhiwa mamlaka hayo naKampuni ya Sierra Mineral Holdings 1 Limited Vimetco. Mamlaka hayo yalitangazwamjini hapa wiki iliyopita wakati wa kikao cha kazi kilichoandaliwana Rais waSierra Leone, Julius Maada Bio. Wengine walioshiriki niwawakilishi wa Vimetco, mfadhili mkuu wa mradi VI Holdings, kampuni mama yaVimetco na Afreximbank. Chini ya masharti ya mamlakahayo, kama yalivyoelezwa katika barua ya makubaliano uliosainiwa kati yaVimetco na Afreximbank wakati wa kikao cha kazi na Rais Bio, Afreximbankitakuwa na jukumu kuu la kutoa ushauri wa kifedha na namna ya kutumia mtaji kwaajili ya mradi huo. Sherehe za kusaini mkatabaziliambatana na uzinduzi rasmi wa upanuzi wa mradi huo, ambao utashuhudiaujenzi wa mgodi mpya kuanzia mwaka 2020, huku uzalishaji ukitarajia kuanzakatikati ya mwaka 2022. Mgodi wa bauxite wa Vimetco utazalisha madini ya aluminium na alumina tri-hydrate, ambayo hutumika katika viwanda vya vitu vya kuhifadhi joto na keramik kama vile vigae pamoja na kusafishia maji na kadhalika. Ujenzi wa mgodi mpya wenye teknolojia ya kisasa utakuwa wa kwanza kwa Sierra Leone linapokuja suala la maendeleo ya sekta ya madini. Mradi huo utazalisha ajira na kupelekea maendeleo ya miundombinu kupitia ujenzi wa shule, hospitali, barabara, madaraja na mengineyo.  <topic>: kimataifa 